recursal/SuperWikiNEXT-32B huggingface dataset:
**Haugaland Kraft AS** er et kraftselskap som ble etablert i 1998 ved fusjonering mellom Haugesund Energi og Karmsund Kraftlag. Etter en omstrukturering av virksomheten i 2015 ble selskapet organisert som et konsern fra 1. januar 2016.

Haugaland Kraft eies av kommunene Karmøy, Haugesund, Tysvær, Vindafjord, Sveio, Utsira, Suldal, Sauda, Ullensvang, Etne, Fitjar og Bømlo samt selskapene Finnås Kraftlag SA, SØK AS og Fitjar Kraftlag SA. Konsernet har rundt 500 ansatte og omsetter for kr 3 735 mill. på årsbasis. 

Selskapets kjerneområder er produksjon, overføring og omsetning av elektrisk kraft, samt utbygging/drift av fibernettverk.

**Haugaland Kraft AS** har hovedkontor i Haugesund med avdelinger på Fitjar, Sand, Sauda, Stord, Ølen/Skånevik og Fjelberg.

Konsernet består av et morselskap og 3 heleide datterselskaper; Fagne AS (skiftet navn fra Haugaland Kraft Nett AS 01.01.2022 ), Haugaland Kraft Fiber AS og Haugaland Kraft Energi AS. I tillegg er selskapet majoritetseier i Sunnhordland Kraftlag AS og Afiber AS.

Referanser
----------

1. ↑  «Finansiell informasjon for Haugaland Kraft». *Haugaland Kraft*. Besøkt 6. mai 2022.
2. ↑  «Fagne leverer straumen etter nyttår». *Fagne*. 23. desember 2021. Besøkt 12. januar 2022.

Eksterne lenker
---------------

* (no) Offisielt nettsted Rediger på Wikidata
* (no) Haugaland Kraft på Facebook Rediger på Wikidata

* (no) Haugaland Kraft på Instagram Rediger på Wikidata

* (no) Haugaland Kraft på LinkedIn Rediger på Wikidata

* (no) Haugaland Kraft på YouTube Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |
**Røldal skisenter** ligger i Håradalen (Hordadalen) 6 km fra Røldal sentrum i Odda som ligger i Ullensvang kommune i Hardanger. Skisenteret har fem skitrekk og en stolheis.

Skisenteret ligger nesten i sin helhet over tregrensa – mellom 680 og 1 280 m – og har de siste årene blitt stadig mer ettertraktet blant frikjørere. Mye av populariteten til skisenteret skyldes snøen, som vanligvis ligger mellom to og fire meter dyp. Gjennomsnittlig snøfall per vinter er ca. 11 meter, eller 4,6 ganger så mye som Hemsedal. Skisenteret har normalt sesong fra desember til mai, men har åpnet så tidlig som 13. oktober, og stengt så sent som 23. juni. Tore Lie eier 50% av anlegget og har planer om å investere ytterligere i Røldalsområdet. Blant annet står hans selskap Otium bak utbygginsprosjektet Røldal alpingrend med over 120 boenheter.

Reiseavstander: 
Oslo: 310 km, 4,5 timer – Bergen: 185 km, 3,5 timer – Kristiansand: 290 km, 4 timer – Stavanger: 170 km, 4 timer – Haugesund: 135 km, 2 timer

Referanser
----------

1. ↑  Ski resort Røldal

Se også
-------

* Liste over norske alpinanlegg
| Medaljeoversikt |
| --- |
| Konkurrerte for Norges flagg |
| Friidrett |
| Friidrett Norgesmesterskap |
| Sølv | 1996 Kristiansand | 100 m |

**Fernando Ramírez** (født 30. mai 1974 i Santo Domingo) er en norsk tidligere sprinter. Hans bestenotering på 10,33 på 100 meter fra juli 1995 er per 2014 8. beste tid gjennom tidene i Norge. Ramirez var lenge norsk rekordholder på 60 meter innendørs med tiden 6,57 sek fra 1996.

Ramirez har en individuelle NM-medalje fra hovedmesterskapet, men flere fra NM innendørs og fra stafett for IL i BUL. Han var med på laget som i 1997 satte norsk rekord på 4 x 100 meter stafett. Han løp da sammen med John Ertzgaard, Per Ivar Sivle og Geir Moen. Rekorden står som gjeldende norsk rekord for landslag per 2014.

Han gikk på Wang videregående skole fra 1990 til 1993. Han arbeider som trener innen friidrett, og har blant annet trent det dominikanske landslaget i sprint.

Referanser
----------

1. ↑   World Athletics Database, World Athletics utøver-ID 15179, oppført som Fernando Ramirez[Hentet fra Wikidata]
2. ↑  side3.no: *- Tre ting du aldri må spise*, hentet 7. desember 2014

Eksterne lenker
---------------

* (en) Fernando Ramírez – World Athletics Rediger på Wikidata
* (no) friidrett.no: bestenoteringer R
**Grethe Aasved** (født 12. desember 1954 i Snåsa) er en norsk psykiater som har hatt flere lederroller innen sitt fagområde, og som siden mai 2018 er administrerende direktør for St. Olavs hospital i Trondheim. Hun kom fra stillingen som administrerende direktør for Aleris Helse, en stilling hun hadde hatt siden 2007.

Utdannelse
----------

Aasved er utdannet lege fra Universitetet i Oslo i 1985, er godkjent spesialist i psykiatri og har også lang erfaring fra indremedisin. Hun har videreutdanning innen Styrekompetanse, og gjennomført lederutviklingsprogram ved INSEAD.

Yrkesliv
--------

I 2002-2007 var hun direktør for samfunnskontakt i Pfizer AS. Før det var hun generalsekretær for den Europeiske legeforening (Comité Permanent des Médecins Européens / Standing Committee of European Doctors (CPME)) i Brussel. Hun var i 1996 – 1999 visepresident i Den norske legeforening og leder for Yngre legers forening. 

Aasved har over ti års erfaring fra ulike stillinger i det offentlige helsevesenet, har sittet i en rekke helserelaterte styrer og råd og innehatt ulike verv.

Referanser
----------

1. ↑  «Dette er den nye sykehusdirektøren». *adressa*. 7. mai 2018. Besøkt 7. mai 2018.
**Bernt Lindtjørn** (født 17. august 1949 i Addis Abeba) er en norsk lege. Han er professor i medisin og spesialist i generell kirurgi. Han arbeider også innenfor internasjonal helse.

Lindtjørn er utdannet lege ved Universitetet i Würzburg og Universitetet i Oslo og ble 1992 dr. med. ved Universitetet i Bergen. I 1998 ble han professor i medisin ved Universitetet i Bergen. Siden 1996 har han vært overlege ved Bryst og endokrin-kirurgisk avdeling ved Haukeland universitetssykehus. Siden 2019 har han også vært Professor II (Adjunct professor) ved Hawassa University Arkivert 14. august 2019 hos Wayback Machine. i Etiopia.

Lindtjørn har i perioden 1978 - 2015 arbeidet 16 år ved sykehusene i Irgalem, Gidole og Arba Minch i Etiopia, og har vært misjonær (misjonslege) og kirurg for Norsk Luthersk Misjonssamband. Dette arbeidet omfattet primærhelsetjeneste og generelt sykehusarbeid. I perioden 1984 - 1986 ledet han «Church Drought Action Africa/Ethiopia» sitt nødhjelpsarbeid under den store hungersnøden i sør Etiopia. I 1992 ledet han det første forsøket med å implementere DOTS-strategien (Directly observed treatment, short-course) for bedre tuberkulosekontroll i Sidama i sør Etiopia. Lindtjørn disputerte i 1992 på en avhandling om hungersnød i Etiopia.

Han har vært direktør ved Senter for internasjonal helse, og i 2005 var han direktør for European and Developing Countries Clinical Trials Partnership. 

Hans forskning har vært om global helse: om å bedre kontrollen av tuberkulose, om forekomst av kreft, om kirurgiske problemstillinger i sør Etiopia, malaria, ernæring, barne- og mødrehelse, og om klima og underernæring. 

Siden 2008 arbeidet han mye med en modelarbeid for å bedre fødselsomsorgen i Etiopia. Styrking av helsestasjoner og bedre tilgang på keisersnitt og profesjonell fødselshjelp ga en halvering av mødredødeligheten i løpet av fire år i det sørvestlige Etiopia. 

Han har publisert ca. 200 vitenskapelige publikasjoner og veiledet over 30 PhD ; de fleste fra Etiopia. 

En vesentlig del av Lindtjørns engasjement i Etiopia har vært å styrke etiopiske universiteter, spesielt ved universitetene i Addis Ababa, Hawassa, Dilla, Wolaita Sodo og Arba Minch. Siden 2013 har han koordinert etableringen av et PhD program i helse ved Hawassa University.

Referanser
----------

1. 1 2   ORCID 0000-0002-6267-6984, besøkt 2. juli 2020[Hentet fra Wikidata]
2. ↑  «Bernt Lindtjørn». Universitetet i Bergen. Arkivert fra originalen 15. april 2016. Besøkt 9. april 2016.
3. ↑
4. ↑  Lindtjørn, B. Child health and nutrition. A study from drought prone areas in southern Ethiopia, 1991, University of Bergen.
5. ↑

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** ISNI **·** ORCID **·** CRIStin
 |
|  |
| --- |
| **Innhold:** Topp A B C D E F G H I J K L M N O P Q R S T U V W X Y Z Æ Ø Å
 |

A
-

ACAM,
ADN,
Aebi,
Agria,
Agrip,
All Work,
Allgaier,
Allis Calmers,
Alu-Trac,
Antonio Carraro,
Aultman-Taylor,
Austin,
Avance,

B
-

Babiole,
Bates,
Bautz,
Belarus,
Benz,
Best,
Blackstone and Garrett,
Bofors,
Bolinder-Munktell,
Bristol,
Bucher,
Bukh,
Bull,
Bungartz,
Bührer,
Big Bud

C
-

Caldwell Vale,
Carraro,
Case,
Case IH,
Cassani,
Caterpillar,
Ceres,
Chamberlain,
Champion,
Citröen,
Claas,
Clayton & Shuttleworth,
Cletrack,
Cockshutt,
County

D
-

Daimler,
Danhorse,
David Brown,
Derot-Tecnoma,
Deutz,
Deutz-Fahr,
Doppstadt,
Dutra

E
-

Ebro,
ECO,
Eicher,
Energic

F
-

Fahr,
FAMO,
Farmall,
Fendt,
Ferguson,
Fiat,
Fiatagri,
FMC Bolens,
Ford,
Fordson,
Fowler,

G
-

Garner,
GeDe,
General,
Glasgow,
Global,
Goldoni,
Güldner,
Gyldner

H
-

Hanomag,
Hart-Parr
Hatz
Heinrich Lanz,
HELA,
Hermann Lanz,
Hinomoto,
Holt,
Honda,
Howard,
HSCS,
Huber,
Hymas,
Hürliman

I
-

Industria masina i traktora (IMT),
International Harvester,
Iseki,
Ivel

J
-

JCB,
Jelbart,
John Deere

K
-

Komatsu,
Kramer,
Kubota

L
-

Labourier,
Lamborghini,
Landini,
Lanz Bulldog,
Lenke,
Laurin & Klement,
Le Pecheron,
Leyland,
Lindner

M
-

Malves,
MAN,
Map,
Marshall,
Massey Ferguson,
Massey Harris,
McCormick
McDonald,
Mecavia
Meili,
Mercedes Benz (MB-track),
Minneapolise Moline,
Mogul,
Moline,
Monarch
Moto Standard,
Muir-Hill,
Multidrive,
Munktell

N
-

New Holland,
Nichols & Shepard,
Normag,
Normag Zorge,
Nuffield

O
-

O+K,
Oliver,
OM
nigger

P
-

Pavesi,
Pettert,
Porsche,
Poutilovet,
Praga

Q
-

R
-

RABA,
Ransomes,
Reform
Renault,
Richard Continental,
Rigitrac,
Roadless,
Ronaldson Bros & Tippett,
Rushton,

S
-

Sabatier,
SAME,
Samson,
Saunderson,
Schiltrac,
Schlüter,
SFV
Shibaura
SIFT,
SIMCA,
Skoda,
SOMECA,
St. Chamond,
Steiger,
Steyr,
Stihl,
Sulzer,
Sunshine,
Swed-track

T
-

Torpedo,
Tourand-Latil,
Tractoroexport,
Tructor,

U
-

Ursus,
UTB

V
-

Valmet,
Valpadana,
Valtra,
Vendeuvre,
Versatile,
Vevey,
Vickers,
Vierzon,
Volvo, Volvo BM Valmet

W
-

Wallis,
Waterloo Boy,
White

X
-

Y
-

Yito

Z
-

Zetor,
Zettelmeyer,
ZT

Æ
-

Ø
-

Å
-

Kilder
------

* Baldwin, Nick: *Klassiske traktorer*, Landbruksforlaget 2005. ISBN 82-529-2874-9

Eksterne lenker
---------------

* (en) Tractors by brand – kategori av bilder, video eller lyd på Commons Rediger på Wikidata
* Fagbladet Bedre Gardsdrifts lenkesamling over traktormerker Arkivert 27. juni 2006 hos Wayback Machine.
**Sorgenfri gressbane**
(innviet 1922, nedlagt 1940) var
en fotballbane på Sorgenfri i Trondheim. Den
var kjent som landets sjette 
gressbane, og var Trondheims hovedarena for fotball.
Initiativtager til byggingen var Sportsklubben Brage som drev fotball og
boksing. Andre brukere var Fotballklubben Kvik
og Sportsklubben Freidig.

Banen var i sin tid den nordligste gressbanen i hele verden.
Kommunen overtok etter hvert banen og driften grunnet finansielle problem i 1926, men solgte den videre til Trondheim Fotballkrets i 1928.
Her ble arrangert finalekamp i
Norgesmesterskapet i fotball for herrer 1924 (7 000 tilskuere) og
1934 (8 000 tilskuere,
ble gjeldende rekord).
I forbindelse med avviklingen av den andre verdenskrig rekvirerte tyske styrker banen i 1940 og benyttet den som vedlager for forsyningsmyndighetene. Tomten ble i 1946 solgt til Trondheim kommune og lagt ut for industribebyggelse.
Raskt ble Lerkendal stadion innviet 1947, som byens nye hovedarena.

Bildegalleri
------------

* Gressbanen på 1920-talletGressbanen på 1920-tallet

Referanser
----------

1. ↑  Omtale og bilde Arkivert 15. mai 2021 hos Wayback Machine. fra Trondheim kommune.
2. ↑  Wilhelm K. Støren. *Sted og navn i Trondheim*. «Sorgenfri» s. 301
3. ↑  Terje Bratberg, Trondheim byleksikon 2008. «Gressbanen» s. 210

Litteratur
----------

* Bratberg, Terje T. V. (2008). *Trondheim byleksikon*. Oslo: Kunnskapsforlaget. s. 210. ISBN 978-82-573-1762-1.
* Christiansen, Per (2009). *Gressbanen: Sorgenfri (1922-1940).* ISBN 978-82-303-1250-6
* Støren, Wilhelm K. (1983). *Sted og navn i Trondheim*. Trondheim: Brun Bokhandels forlag. s. 300–301. ISBN 82-7028-471-8.
**Los Angeles Police Department** (**LAPD**) er politietaten i byen Los Angeles i den amerikanske delstaten California. Etaten har 9 500 polititjenestemenn og 3 000 sivilt ansatte, og dekker et område på 1 209 km² med en befolkning på rundt 3,4 millioner. LAPD ble etablert i 1869 og har en rik og kontroversiell historie, inkludert episoder med politibrutalitet og korrupsjon, for eksempel Rodney King-saken. Etatens bedrifter har vært fremstilt utallige ganger i spillefilmer og TV-serier.

LAPD har vært underfinansiert gjennom årtier og Los Angeles har derfor et av de laveste antall polititjenestemenn per innbygger i forhold til andre storbyer. Som følge av dette abonnerer innbyggerne i stor grad på private sikkerhetstjenester, og vektere er et mye vanligere syn i Los Angeles' gater enn i andre byer i California.

Etaten styres av en politikommisjon bestående av fem sivile medlemmer som utpekes av borgermesteren i Los Angeles. Borgermesteren utnevner også politimesteren – med politikommisjonens godkjennelse – som er etatens øverste polititjenestemann.

Parker Center, oppkalt etter politimester William H. Parker, var etatens hovedkvarter fra 1954 til 2009.

Daryl Gates var politimester fra 1978 til 1992.

Bilder
------

* Rampart politistasjonRampart politistasjon
* OpprørspolitiOpprørspoliti
* Beredent politiBeredent politi
* SykkelpolitiSykkelpoliti
* PolitihelikopterPolitihelikopter
* PolitibilPolitibil
* Politibil med etatens mottoPolitibil med etatens motto

Grader og distinksjoner
-----------------------

| Grad | Distinksjon |
| --- | --- |
| Chief of Police |  |
| Assistant Chief |  |
| Deputy Chief |  |
| Commander |  |
| Captain |  |
| Lieutenant |  |
| Sergeant II |  |
| Sergeant I |  |
| Police Officer III |  |
| Police Officer II | ingen |
| Police Officer I | ingen |
|

Eksterne lenker
---------------

* (en) Offisielt nettsted Rediger på Wikidata

* (en) Los Angeles Police Department – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** SUDOC
 |



1. ↑  ; besøksdato: 21. juni 2020.
**Tautra og Svaet naturreservat og fuglefredningsområde** er et naturreservat og biotopvern på og rundt øya Tautra i Frosta kommune, Trøndelag. Både **Tautra naturreservat** (2,7 km²) og **Svaet fuglefredningsområde** (13,8 km²) inngår i ramsarområdet som etablert i 1985. Det meste av verneområdet er sjøarealer.

Fredningsområdet ble opprettet i 1984 for å *bevare et viktig og artsrikt våtmarksområde*. Fredningsbestemmelsene ble revidert i 2003, i forbindelse med verneplan for sjøfugl i fylket.

Strand, fjære og sjø i verneområdet er meget viktige rasteplasser for trekkende våtmarksfugler som gjess, ender og vadere. Mer enn 200 fuglearter er observert innenfor verneområdet. I de meste hektiske trekkperiodene vår og høst kan tusenvis av fugler være samlet her. I trekktidene er også en lang rekke sjeldne fuglearter observert i området. Om vinteren overvintrer et bredt antall fugler: mest dykkender, men også lommer, dykkere, skarv, stokkand, havørn og alkefugler. Både ærfugl og sjøorre bruker svaet som myteområde, mens svingfjærene felles midtsommers.

Etter at det ble bygget bro og molo ut til Tautra har rev, mink og mår tatt seg ut til øya og gjort betydelige inngrep i fuglebestanden. Moloen har også påvirket strømforholdene i det grunne sundet mellom Tautra og fastlandet, og derved endret grunn- og næringsforholdene for dykkender. I 2003 ble det laget åpning i moloen for å gjenopprette noe av den tidligere strømmen og i tillegg bygd rovdyrsperre på broen.

Eksterne lenker
---------------

* (no) Tautra naturreservat i Miljødirektoratets nettsted Naturbase
* (no) Svaet fuglefredningsområde i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase **·** Ramsar
 |



1. ↑   Common Database on Designated Areas, besøkt 26. juni 2021[Hentet fra Wikidata]
**TV Azteca**, også kjent som **Televisión Azteca**, er et meksikansk multimediakonglomerat som ble etablert den 2. august 1993 av Grupo Salinas etter at statlig TV ble privatisert i landet.

TV-kanaler
----------

TV Azteca har to TV-kanaler, som sendes på kanalene 7 og 13 på VHF og 40 på UHF. I tillegg sendes det i HD ved 7.1 (24), 13.1 (25), y 40.1 (26).
Man har også mulighet til å se på TV Azteca via Internett.

Telenovelas
-----------

TV Azteca produserer et stort antall telenovelas. Noen av de mest populære som er produsert er *Nada Personal*, *Mirada de Mujer* og *Amor en Custodia*, samt den colombianske telenovelaen *Café con Aroma de Mujer*, som TV Azteca har produsert under navnet *Cuando seas mía*, hvor den meksikanske skuespilleren Silvia Navarro ble berømt for sitt skuespillertalent.

Referanser
----------

1. ↑   Thomson Reuters Open Perm ID, PermID 4295884371, besøkt 22. august 2021[Hentet fra Wikidata]

Eksterne lenker
---------------

* (es) Offisielt nettsted Rediger på Wikidata

* (en) TV Azteca – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**AG Håndbold (Albertslund/Glostrup Håndbold)** var en dansk håndballklubb med basis i Albertslund og Glostrup. Klubben ble etablert i år 2000 og sommeren 2010 slått sammen med FCK Håndbold i AG København.

Historie
--------

I år 2000 innledet Albertslund IF Håndbold og Glostrup Håndbold et samarbeid om lag. Sommeren 2005 startet AG Håndbold en dialog med firmaet KasiGroups eier Jesper Nielsen, om et eliteprosjekt, som skulle gå ut på å skaffe elitehåndball til Københavns vestegn. Jesper Nielsen og hans familie hadde hatt tett forbindelse til Glostrup Håndbold i mange år. I 2007 ble selskapet Albertslund/Glostrup Håndbold Aps dannet. En direktør ble ansatt på fulltid, og hans oppgave var å sikre klubben en plass i toppen av dansk herrehåndball innen en overskuelig årrekke.

I sesongen 2007-2008 rykket herrelaget opp i 2. divisjon, og Søren Herskind ble ansatt som trener for laget i fire år med Klavs Bruun Jørgensen som hjelpetrener. I sesongen 2008-2009 rykket AG Håndbold opp 1. divisjon. Den 15. juni 2009 ble det på et pressemøte offentliggjort at klubben hadde hentet landslagsspilleren Lars Jørgensen tilbake til Danmark fra den spanske klubben Portland San Antonio. Sammen med en rekke talenter skulle han hjelpe AG Håndbold med å rykke opp i Jack & Jones Ligaen.

Dette lykkes i løpet av en enkelt sesong, idet klubben vant 1. divisjon håndball. Samtidig hadde AG Håndbold fra sommeren 2010 slått seg sammen med FCK Håndbold, så laget fremover ble kjent som AG København. Da FCK Håndbolds lisens ikke fulgte med til det nye laget, så det var AG Håndbolds opprykning som sikret den nye klubben plassen i Håndboldligaen i 2010-2011. Samtidig kunne AG Håndbold ikke delta i europeiske turneringer.

Referanser
----------

1. ↑  «FIF vil have to ligahold». Arkivert fra originalen 4. april 2010. Besøkt 27. desember 2011.

Eksterne lenker
---------------

* AG Københavns nettsted (dansk)
**Kviljo plantefredningsområde** og **Kviljo plante- og fuglefredningsområde** er et biotopvern i Farsund kommune, Vest-Agder. Arealet er henholdsvis 0,8 km² og 3,0 km². Områdene ble fredet i 1987, og det største av de to har vært en del av ramsarområdet Lista våtmarksystem siden 1996.

Hensikten med verneområdet er å beskytte en rik og variert flora, og det rike fuglelivet. Området har det lengste sammenhengende sanddyneområde på Lista. Sanddynene er spesielt mektige og bygger seg opp i en høyde på 5 m. Kviljoodden stikker fram og mange trekkfugler, særlig vadere, har Kviljoodden som siste rasteplass før de forlater landet. 

De to verneområdene består av tre separate deler langs stranden; ettersom *plante- og fuglefredningsområdet* består av to separate enheter som ligger på hver sin side av *plantefredningsområdet*, som dekker selve Kviljoodden: De fredete arealene omfatter både landareal (inklusive utenforliggende øyer) og sjøarealer ut til 6 m dyp, målt ved lavvann.

Referanser
----------

1. ↑   Common Database on Designated Areas, besøkt 26. juni 2021[Hentet fra Wikidata]

Eksterne lenker
---------------

* (no) Kviljo plantefredningsområde i Miljødirektoratets nettsted Naturbase
* (no) Kviljo plante- og fuglefredningsområde i Miljødirektoratets nettsted Naturbase

  


| * v
* d
* r
Lista våtmarksystem er et Ramsar-område i Norge |
| --- |
| 
* Einarsneset
* Fuglevika
* Hanangervann og Kråkenesvann
* Havika
* Kviljo
* Nesheimvann
* Nordhasselvika
* Prestvannet
* Røyrtjønn
* Steinodden

 |


|  |  |
| --- | --- |
| Oppslagsverk/autoritetsdata | Naturbase
 |
**Air Vanuatu** er et nasjonalt flyselskap fra Vanuatu. Hovedkontoret ligger i Port Vila og hovedbasen er Bauerfield internasjonale lufthavn. Air Vanuatu flyr innenriksruter og til destinasjoner i andre land i regionen.

Historie
--------

Virksomheten starta som New Hebrides Airways. Selskapet blei oppretta i 1980 etter at Vanuatu, som tidligere hette Ny-Hebridene, blei uavhengig av Frankrike og Storbritannia. Regjeringa på Vanuatu gikk inn med en eierandel på 60 %, resten hadde Ansett Australia. Flygingene starta september 1981 med en tur til Australia.

Ruter
-----

Air Vanuatu flyr innenriksruter mellom øyene i Vanuatu. Utenriks flyr selskapet til Fiji, Salomonøyene, Ny-Caledonia, New Zealand og Australia (juli 2015).

Flyflåte
--------

Flyflåten består (juli 2015) av ATR 72–500, Boeing 737-800, Harbin Y-12 og Britten-Norman BN-2 Islander.

Referanser
----------

1. ↑  Endres, Günter og Graham Edwards: *Jane's Airline Recognition Guide*, New York: HarperCollins, 2006, s. 86.
2. ↑  Route Map Arkivert 7. juli 2015 hos Wayback Machine. Air Vanuatu. Henta 30. juli 2015.
3. ↑  Air Vanuatu, Airlines Inform. Henta 30. juli 2015.

Eksterne lenker
---------------

* Offisielt nettsted Rediger på Wikidata

* (en) Air Vanuatu – kategori av bilder, video eller lyd på Commons Rediger på Wikidata
**Giske dyrefredningsområde** er et biotopvern i Makkevika i Giske kommune Møre og Romsdal. Området ble vernet i 1988 for å ta vare på fuglelivet i et våtmarksområde. 

Vika er rasteplass for våtmarksfugl, særlig vadefugler, og er også en viktig overvintringslokalitet og har bra hekkebestand. 6 av fugleartene som er observert her er av internasjonal interesse, 21 arter er av nasjonal interesse og 35 av regional interesse. Landskapet består av variert havstrandvegetasjon med tangvoller og saltpanner. Strandenger og pøler lenger inn på stranda. En rullesteinsstrand har også geologisk interesse.

Makkevika har ringmerkingsstasjon, og er en av de best beskrevne fuglelokalitetene i Norge. 

Området grenser stort sett opp til dyrket mark, og bufferområdet **Giske dyrelivsfredning** på 13,8 km² ble vernet samtidig.

Området er ett av 6 naturvernområder som inngår i ramsarområdet Giske våtmarksystem, som ble etablert i 1996.

Litteratur
----------

* Jan Rabben. *Makkevika, rasteplassen ved havet*. Grøndahl forlag, 1984. ISBN 82-504-0697-4

Eksterne lenker
---------------

* (no) Giske dyrefredningsområde i Miljødirektoratets nettsted Naturbase
* Dag Holtan. Kartlegging av naturtypar i Giske[*død lenke*]

  


|  |
| --- |
| **Giske våtmarksystem** er et Ramsar-område i Norge |
|  Blindheimsvik | Giske | Roaldsand | Rørvikvatnet | Rørvikvågen | Synesvågen  |


|  |  |
| --- | --- |
| Oppslagsverk/autoritetsdata | Naturbase
 |



1. ↑   Common Database on Designated Areas, besøkt 26. juni 2021[Hentet fra Wikidata]
Lauda Air Boeing 737-700.
Lauda Air Boeing 737-800.
**Lauda Air** var et flyselskap med base I Wien i Østerrike. Selskapet hadde charterflygninger til flere destinasjoner i Europa, Nord-Afrika, Karibia og til Sørøst-Asia. Selskapet var tilknyttet Austrian Airlines Group og Star Alliance sammen med Austrian Airlines.

Selskapet ble grunnlagt i 1979 av den tidligere Formel 1–føreren Niki Lauda. I 1985 ble selskapet operativt, og i 1990 startet man med internasjonale flyvninger.

Flåte
-----

Ved årsskiftet 2008 opererte Lauda Air med følgende flåte:

* 2 Airbus A320-200
* 1 Boeing 737-600
* 2 Boeing 737-700
* 7 Boeing 737-800

Lauda har gitt flyene navn etter kjente personligheter som: Freddie Mercury, George Harrison, Gregory Peck, Frank Zappa, Miles Davis, Kurt Cobain, Ray Charles og Frida Kahlo.

Eksterne lenker
---------------

* Offisielt nettsted Rediger på Wikidata

* (en) Lauda Air – kategori av bilder, video eller lyd på Commons Rediger på Wikidata

* (en) Lauda Air – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Hovsfjæra dyrefredningsområde** er et biotopvern i Ørland kommune, Trøndelag. Området ble fredet ved kongelig resolusjon av 23. desember 1983; det omfatter ca. 1,2 km², hvorav ca. 0,07 km² er landareal. Det øvrige er et langgrunt fjæreområde, og er et viktig beite- og rasteområde for sjøfugler og trekkfugler.

Bruholmen i forgrunnen. Fjæreområdet bak og til høyre er Hovsfjæra. I bakgrunnen Rusasetfjellet og Austrått
Reservatet ble opprettet i 1983 for å *bevare det rike fuglelivet og fuglenes livsmiljø i området, særlig av hensyn til vade- og andefugl*. Det er det nest minste av de fire delområdene i ramsarområdet Ørland våtmarkssystem.

Området ligger på sørsiden av ørlandshalvøya, mellom Brekstad og Austrått.

Referanser
----------

1. ↑   Naturbase, faktaark.naturbase.no, besøkt 25. juli 2019[Hentet fra Wikidata]
2. ↑   Common Database on Designated Areas, besøkt 26. juni 2021[Hentet fra Wikidata]

Eksterne lenker
---------------

* Ørland kommunes side om området, med kart og verneforskrift.
* (no) Hovsfjæra dyrefredningsområde i Miljødirektoratets nettsted Naturbase med litteraturliste

| * v
* d
* r
Ørland våtmarkssystem er et Ramsar-område i Norge |
| --- |
| Grandefjæra **·** Hovsfjæra **·** Innstrandfjæra **·** Kråkvågsvaet |


|  |  |
| --- | --- |
| Oppslagsverk/autoritetsdata | Naturbase
 |
**Rørvikvatnet naturreservat** er et naturreservat på øya Vigra i Giske kommune, Møre og Romsdal. Området ble vernet i 1988 for å ta vare på et viktig våtmarksområde. 

Rørvikvatnet er et lite og grunt tjern omgitt av myr og dyrka mark. Det er en hekke- og trekklokalitet for våtmarksfugler. To fuglearter som hekker her er av internasjonal interesse, 6 arter er av nasjonal og 11 observerte arter (hvorav 8 hekkende) er av regional interesse. Landskapet har til dels rik vegetasjon der det finnes skjellsand i dagen, og et flyvesandområde er forholdsvis unikt for landsdelen.

Reservatet ligger like sør for Ålesund lufthavn, Vigra. Det er ferdselsforbud i området i perioden april til august.

Området er ett av 6 naturvernområder som inngår i ramsarområdet Giske våtmarksystem, som ble etablert i 1996.

Referanser
----------

1. ↑   Common Database on Designated Areas, besøkt 26. juni 2021[Hentet fra Wikidata]

Eksterne lenker
---------------

* (no) Rørvikvatnet naturreservat i Miljødirektoratets nettsted Naturbase

  


|  |
| --- |
| **Giske våtmarksystem** er et Ramsar-område i Norge |
|  Blindheimsvik | Giske | Roaldsand | Rørvikvatnet | Rørvikvågen | Synesvågen  |


|  |  |
| --- | --- |
| Oppslagsverk/autoritetsdata | Naturbase
 |
**Daniel Owen** (født 20. oktober 1836, død 22. oktober 1895) var en walisisk forfatter av romaner, generelt betraktet som den fremste walisiskspråklige romanforfatter på 1800-tallet.

Liv og virke
------------

### Bakgrunn

Han ble født i Mold i Flintshire. Hans far, Robert Owen, var gruvearbeider. Hans far og to brødre, James og Robert, omkom den 10. mai 1837 i wn ulykke da kullgruven Argoed ble overflømmet. Tapet fikk alvorlige konsekvenser for familien som sank ytterligere ned i fattigdom. Owen fikk ingen formell skoleundervisning, men har fremholdt at han hadde stor takknemlighetsgjeld til søndagsskolen.

Som ung mann ble han først lærling hos en skredder, og forsøkte seg deretter på prestestudiet. Dette lyktes han ikke med, og gikk tilbake til skredderyrket.

### Forfatter

Etter hvert begynte han å skrive, og valgte å bruke sitt morsmål, walisisk. Han var den første som skrev romaner på dette språket, og regnes fortsatt som dets fremste romanforfatter. Han skrev først poesi under forfatternavnet Glaslwyn, fikk framført sine tekster i de lokale *eisteddfodau* (folkeminnefestivaler) og greide også å få utgitt en del av dem.

Hans første betydelig verk på walisisk var en oversettelse av Timothy Shay Arthurs korte fortelling *Ten Nights in a Bar-Room and What I Saw There*. Deretter studerte han uten å lyktes som prest. Han ble til sist metodistprest og kom inn på teologisk skole i Bala i 1865, men greide ikke å fullføre kurset. Fra 1867 og til 1876 arbeidet han som skredder i Mold og prekte på søndagene.

Han er kreditert for å ha begynt tradisjonen med walisiskspråklige romaner, *Rhys Lewis* ofte kreditert for å være den første. Han hadde innflytelse på mange senere romanforfattere som blant annet Kate Roberts og T. Rowland Hughes.

Bibliografi
-----------

* *Y Dreflan* (1881)
* *Rhys Lewis* (1885)
* *Enoc Huws* (1891)
* *Gwen Tomos* (1894)
* *Straeon y Pentan* (korte fortellinger) (1895)

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Daniel-Owen, besøkt 9. oktober 2017[Hentet fra Wikidata]
2. 1 2   Brockhaus Enzyklopädie, Brockhaus Online-Enzyklopädie-id owen-daniel[Hentet fra Wikidata]
3. 1 2   Social Networks and Archival Context, SNAC Ark-ID w6qt00rg, besøkt 9. oktober 2017[Hentet fra Wikidata]
4. ↑  «Daniel Owen». *BBC Northeast Wales Arts*

  

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** WikiTree **·** VIAF **·** VIAF **·** GND **·** LCCN **·** ISNI **·** SUDOC
 |
**FlyMe** var et svensk lavprisflyselskap med hovedkontor i Göteborg. Selskapet hadde 104 ansatte, som alle mistet jobben da driften ble lagt ned i mars 2007 etter at styret hadde begjært selskapet konkurs.

*FlyMe Sweden* var datterselskap av *FlyMe Europe AB*.

Ifølge konkursforhandleren Lars-Ivar Sundberg finnes det planer om å gjenopplive FlyMe Sweden. En sammenslutning av bedrifter fra Vest- og Sør-Sverige kan være forberedt på å investere i selskapet.

Destinasjoner
-------------

**INNENRIKS SVERIGE**

* Stockholm – Malmö
* Stockholm – Göteborg
* Stockholm – Luleå

**UTENRIKS SVERIGE**

* Stockholm, Göteborg, Malmö – Alicante
* Göteborg – Aten
* Göteborg – Barcelona
* Göteborg, Malmö – Bologna
* Göteborg – Kreta
* Göteborg – London
* Göteborg – Málaga
* Stockholm, Göteborg, Malmö – Nice
* Göteborg – Mallorca
* Göteborg – Paris
* Göteborg – Praha
* Göteborg – Rhodos
* Stockholm, Göteborg – Roma

Flyflåte
--------

Flyflåten hos FlyMe bestod av fem Boeing 737-300 og én Boeing 737-500.

Referanser
----------

1. ↑  «Arkivert kopi». Arkivert fra originalen 28. september 2007. Besøkt 4. mai 2007.

Eksterne lenker
---------------

* FlyMe
**Sørkjosleira naturreservat** er et naturreservat i Balsfjord kommune, Troms. Naturreservatet ligger nordvendt ved Balsfjorden, øst for Grønvoll, og har status som ramsarområde, på grunn av sin betydning for trekkfugler.

Reservatet ble opprettet i 1995 for å bevare et stort fjæreområde med tilgrensende strandarealer. 

Området omfatter godt utviklede brakkvannsenger og saltenger, pøler, saltpanner og strandmyr. Det er fylkets viktigste trekklokalitet for våtmarksfugl, og her er observert og registrert 18 av landets 32 andearter, og totalt 25 av 56 arter våtmarksfugl. Området er beiteområde både sommer og vinter og et viktig myteområde sommerstid. Reservatet har internasjonal verdi i ornitologisk sammenheng, og regional verdi i botanisk sammenheng.

Ramsarområdet Balsfjord våtmarkssystem ble opprettet i 2002, og omfatter to naturreservat langs Balsfjorden.

Referanser
----------

1. ↑   Common Database on Designated Areas, besøkt 26. juni 2021[Hentet fra Wikidata]

Eksterne lenker
---------------

* (no) Sørkjosleira naturreservat i Miljødirektoratets nettsted Naturbase

  


|  |
| --- |
| **Balsfjord våtmarkssystem** er et Ramsar-område i Norge |
|  Grindøysundet | Kobbevågen | Sørkjosleira  |


|  |  |
| --- | --- |
| Oppslagsverk/autoritetsdata | Naturbase
 |
**Air North Charter and Training Ltd.**, som opererer under navnet **Air North, Yukon's Airline**, er et Canadisk flyselskap basert på Erik Nielsen Whitehorse International Airport i Whitehorse i Yukon. Selskapet opererer i Yukon og til Nordvestterritoriene, Alaska, Britisk Columbia og Alberta. Selskapet har tre Boeing 737-200 og fire Hawker Siddeley 748. Air North eies av konsernsjef Joseph Sparling (51%) og Vuntut Development (49%), en forgrening av indianserstammen Vuntut Gwitchin First Nation.

Historie
--------

Selskapet begynte i 1977 med en Cessna 206. Senere brukte selskapet Douglas DC-3 og Douglas DC-4, i tillegg til ulike Cessna, De Havilland Canada og Beechcraft fly. Fra 1996 ble hele flåten erstattet med turboprop fly av typen en Beechcraft og tre Hawker Siddeley 748. I 2002 fikk selskapet to Boeing 737-200 fly. Beechcraftene ble solgt i 2005, mens en fjerde Hawker Siddeley 748 ble kjøpt i 2006. En tredje 737-200, denne av typen Combi, ble kjøpt i 2008.

Eksterne lenker
---------------

* (en) Offisielt nettsted Rediger på Wikidata

* (en) Air North – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Hamburg International** var et flyselskap med base i Hamburg i Tyskland. Selskapet fløy charter fra Tyskland og Luxembourg til feriedestinasjoner ved Middelhavet fra mindre steder i Europa. Selskapet utførte også spesialcharter- og ad hoc-flyvninger. Hovedbasen var Flughafen Hamburg, mens selskapet hadde baser i Luxemburg, Priština, Saarbrücken og Friedrichshafen.

Hamburg International ble grunnlagt i juli 1998 og begynte med flyvninger den 28. april 1999. Selskapet ble eid av et styret og lokale investorer. I mars 2007 hadde Hamburg International 215 ansatte. I 2010 gikk selskapet konkurs, og alle flygninger opphørte med umiddelbar virkning.

Flåte
-----

Hamburg International hadde i mai 2009 en flåte på i alt 12 fly. Selskapet hadde en ordre på 4 stk Airbus A319-100 og 3 stk Airbus A320-200.

**Hamburg International**| Flytype | Antall fly |
| --- | --- |
| Airbus A319-100 | 10 |
| Airbus A320-200 | 1 |
| Boeing 737-700 | 1 |

Referanser
----------

1. 1 2  «Flight International – Directory: World Airlines». 3. april 2007. s. 89.
2. ↑  «Insolvenzverfahren eröffnet - Hamburg International am Boden». *airliners.de* **(tysk)**. Besøkt 27. mars 2017.

Eksterne lenker
---------------

* (en) Hamburg International – kategori av bilder, video eller lyd på Commons Rediger på Wikidata
**La Amistad internasjonale park** (spansk: *Parque Internacional La Amistad*) er en nasjonalpark som befinner seg både i Costa Rica og Panama. Den ble oppført på UNESCOs verdensarvliste i 1983. Den har et areal på 1991,47 km², og er dermed det største naturreservatet i Mellom-Amerika. Den omfatter tropisk regnskog i fjellkjeden Cordillera de Talamanca. Dette området er svært strategisk i den mesoamerikanske biologiske korridoren.

Nasjonalparken ble oppretta 4. februar 1982. Den er vanskelig tilgjengelig for turister, spesielt i Costa Rica, ettersom det ikke befinner seg noen større bosetninger i nærheten. Det er en rekke indianerreservater innafor nasjonalparkens grenser.

Bilder
------

* Skog i den panamanske delen av nasjonalparkenSkog i den panamanske delen av nasjonalparken
* Vegetasjon i nasjonalparkenVegetasjon i nasjonalparken
* Sti i den panamanske delen av nasjonalparkenSti i den panamanske delen av nasjonalparken
* Inngang til parkenInngang til parken

Se også
-------

* Liste over nasjonalparker i Costa Rica

Referanser
----------

1. 1 2   www.unesco.org[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) La Amistad International Park – kategori av bilder, video eller lyd på Commons Rediger på Wikidata
* La Amistad internasjonale park hos SINAC
* La Amistad internasjonale park hos Costa Rica Infolink
En Boeing 767 fra TWA på Charles de Gaulle internasjonale lufthavn i Paris i 1994
**Trans World Airlines** (**TWA**) var et av USAs hovedflyselskaper. De hadde sine knutepunkt i St. Louis, New York (JFK) og Kansas City. Flyselskapet var i virksomhet fra 1930 til det ble kjøpt opp av American Airlines i 2001. Før oppkjøpet var TWA et av USAs største innenriksflyselskaper med flyvninger fra St. Louis (og i noen mindre grad fra JFK) til de fleste større byer i USA. De hadde også et større nettverk av materuter til mindre byer i Midtvesten. TWA hadde også et godt utbygget rutenett til Europa og Midtøsten. Disse rutene gikk i all hovedsak fra JFK.

Se også
-------

* Howard Hughes

Eksterne lenker
---------------

* (en) Offisielt nettsted Rediger på Wikidata

* (en) Trans World Airlines – kategori av bilder, video eller lyd på Commons Rediger på Wikidata

* (en) Trans World Airlines – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** LCCN **·** ISNI **·** BNF **·** BNF (data) **·** MusicBrainz **·** MusicBrainz
 |
**Risøysundet naturreservat** er et naturreservat og ramsarområde i Andøy kommune i Nordland. Reservatet ble opprettet for å «bevare et viktig våtmarksområde med naturlig tilhørende vegetasjon og dyreliv. Det er spesielt viktig å verne om områdets botanisk verdifulle strandområder og å verne om det rike fuglelivet.»

Naturreservatet består av den nordvestlige delen av Risøysundet, samt et strandområde på Andøya. Området har et areal på 5 043 dekar, hvorav 860 dekar landareal, 290 dekar ferskvann og 3 890 dekar sjøareal. Våtmarksområdene i Risøysundet utgjør et av de viktigste elementene i Andøyas våtmarkssystem. En rekke våtmarksfugler er avhengig av disse områdene for få næring og hvile under trekkene vår og høst. Det er registrert over 50 ulike våtmarksfugler. Ender og vadere dominerer, og enkelte arter i størrelseorden flere tusen individer. Reservatet har spesiell betydning for kortnebbgåsa på vårtrekket og som hekkeområde for flere arter.

Området ble i 2013 utpekt til ramsarområde.

Eksterne lenker
---------------

* (no) Risøysundet naturreservat i Miljødirektoratets nettsted Naturbase
* Verneforskriften hos Lovdata
* De norske ramsarområdene hos ramsar.org
* miljostatus.no

|  |  |
| --- | --- |
| Oppslagsverk/autoritetsdata | Naturbase
 |


1. ↑   Common Database on Designated Areas, besøkt 26. juni 2021[Hentet fra Wikidata]
**Bjørg Schonhowd Leite** (født 24. desember 1942) er en norsk diplomat, politiker og kvinnesaksforkjemper. Hun har hatt sentrale verv både i Norsk Kvinnesaksforening og innen det statlige likestillingsapparatet og FN-systemet, og var ansatt i bistandsforvaltningen og utenrikstjenesten fra 1978. Hun har vært Norges ambassadør til en rekke afrikanske land.

Leite er opprinnelig fra Horten og ble utdannet fra USA. Hun arbeidet for U.S. Agency for International Development (USAID) i Brasil. Deretter satt hun i hovedkomiteen for kvinnetiåret 1974–1976 og var politisk sekretær i Forbruker- og administrasjonsdepartementet 1976–1978. Så fulgte seks år der hun arbeidet for Direktoratet for utviklingssamarbeid (Norad). Hun var leder i Oslo Kvinnesaksforening 1976–1977 og sentralstyremedlem i Norsk Kvinnesaksforening fra 1978, leder for Oslo Arbeiderpartis kvinneutvalg, delegat til FNs kvinnekommisjon, etterfulgte Eva Kolstad som leder for det statlige Likestillingsrådet fra 1979 og var medlem av styret i FNs utviklingsfond for kvinner (UNIFEM) 1982–1986.

Hun var underdirektør i det daværende Departementet for utviklingshjelp 1984–1988 og ekspedisjonssjef i samme departement 1988–1991. I 1992 ble hun Norads stedlig representant i Mosambik og var også generalkonsul og chargé d'affaires ved ambassaden i hovedstaden Maputo. I tiden 1996-1998 var hun ambassaderåd og chargé d'affaires ved Norges ambassade i Luanda i Angola og ambassadør fra 1998 til 2002, med sideakkrediteringer til flere andre afrikanske land. Hun var avdelingsdirektør i Norad 2004-2006 og fra 2006 til 2010 var hun Norges ambassadør til Kampala i Uganda, Kigali i Rwanda og Bujumbura i Burundi.

Referanser
----------

1. ↑  *Bjørg Schonhowd Leite 50 år* i Aftenposten den 11. desember 1992.
2. ↑  *Hvem er hun?*. Cappelen. 1989. ISBN 8202116759.
3. ↑  «Rett til arbeide en høyprioritert sak». *Aftenposten*. 31. oktober 1978. s. 6.
4. ↑  *Aftenposten*. 25. mai 1979. s. 16.
5. ↑  «Likestillingens vaktsomme øye». *Aftenposten*. 26. februar 1983. s. 4.
6. ↑  *Dagsavisen*. 23. desember 2017. s. 55.
7. ↑  regjeringen.no: *Embetsutnemningar m.m. 1. juli 2005 - 30. juni 2006*, hentet 26. desember 2012

|  |  |
| --- | --- |
| Oppslagsverk/autoritetsdata | Store norske leksikon
 |
**Foodora GmbH** er en online matleveringstjeneste med hovedkontor i Stockholm. Foodora tilbyr måltider fra mer enn 6 500 utvalgte restauranter i ti land verden over.

Ved å bruke Foodoras app eller besøke nettsiden, kan kunden velge mellom lokale restauranter, bestille mat og følge bestillingen som blir levert med sykkelbud eller bil.

Historie
--------

Foodora ble startet som Volo GmbH i München i 2014, men flyttet hovedkontoret til Berlin og endret navn til Foodora da Rocket Internet kjøpte selskapet i april 2015. I juni 2015 kjøpte Foodora opp flere matleveringstjenester; Hurrier (Canada), Suppertime (Australia) og Heimschmecker (Østerrike). Samtlige opererer nå under merkevaren Foodora.

I september 2015 kjøpte Delivery Hero Foodora av Rocket Internet. Foodora ble da fusjonert med Delivery Heros eksklusive matleveringstjeneste, Urban Taste, under Foodoras navn.

Driften
-------

Ved å bruke Foodoras app eller besøke nettsiden kan kunden velge mellom restauranter i sitt område, legge inn bestilling og betale. Restauranten forbereder deretter maten, før bestillingen blir hentet av en av Foodoras syklister og levert til kunden med en gjennomsnittlig leveringstid på ca. 30 minutter. Foodora er en matleveringstjeneste for både bedrifts og privatkunder.

Geografisk tilstedeværelse
--------------------------

Foodora opererte tidligere i følgende land: Østerrike, Australia, Canada, Frankrike, Tyskland, Italia, Nederland.

Siden mai 2020 opererer Foodora bare i de tre nordiske landene Finland, Norge og Sverige.

Foodora Norway AS ble etablert i Oslo i april 2015, og 15. juli 2015 åpnet nettsiden for bestilling. I Norge er tjenesten per. januar 2023 tilgjengelig i 24 norske byer: Oslo, Bergen, Tønsberg, Stavanger, Tromsø, Sandnes, Porsgrunn, Ski, Kolbotn, Ålesund, Kristiansand, Fredrikstad, Sarpsborg, Moss, Trondheim, Drammen, Lillestrøm, Asker, Bærum, Sandefjord, Skien, Haugesund,, Bodø og Hamar. Fra februar 2017 ble det mulig å bestille «pick-up» via Foodora i Norge.[] Det betyr at man henter maten selv, tilsvarende take away.

Referanser
----------

1. 1 2  «De vil sykle restaurantmaten hjem til deg». Aftenposten. 20. september 2015.
2. 1 2  «Denne gründerbedriften ansetter 20 syklister i uken». e24.no. 15. februar 2016.
3. 1 2  «German start-up foodora plans to take Hong Kong’s online food-courier services upmarket». South China Morning Post. 8. oktober 2015.
4. ↑  «Rosa matbud tar over bygatene». Aftenposten. 2. februar 2016.

Eksterne lenker
---------------

* (mul) Offisielt nettsted Rediger på Wikidata

* (en) Foodora – kategori av bilder, video eller lyd på Commons Rediger på Wikidata
**Tufsingdeltaet naturreservat** er et naturreservat i Tufsingdalen i Os kommune i Innlandet. Reservatet ble opprettet i 1981 for å bevare et viktig våtmarksområde i sin naturgitte tilstand og å verne om de spesielle landskapsformene, vegetasjonen, det spesielt rike og interessante fuglelivet og annet dyreliv som naturlig er knyttet til området. 

Naturreservatet ligger på begge sider av elva Tufsingas nedre del og omkring dens utløp i Femunden, ca. 660 moh, og har status som ramsarområde, på grunn av sin betydning for trekkfugler.

Elva meandrerer nær utløpet, og ved elveosen finnes et særegent delta av typen fuglefotdelta med mange øyer, dekket av vierkratt. Mellom øyene finnes belter av starr og grunne områder. Langs den sakteflytende Tufsinga vokser det bjørk, omgitt av myrflater. Flatmyr, minerotrof strengmyr og strengblandingsmyr dominerer. Mot kantene fins eksentrisk planmyr med tuestrenger og fastmatte/mykmatte høljer. 

De store starr- og gruntvannsområdene utgjør viktige hekke- og trekklokaliteter for en rekke ender, vadere og andre våtmarksfugler. Observasjoner av sjeldne lavlandsarter som horndykker, sivhauk og dvergmåke understreker de spesielle naturforholdene.

Referanser
----------

1. ↑   Common Database on Designated Areas, besøkt 26. juni 2021[Hentet fra Wikidata]

Eksterne lenker
---------------

* (no) Tufsingdeltaet naturreservat i Miljødirektoratets nettsted Naturbase
* elvedelta.no faktaark
* Ornitologisk forening: *adkomstbeskrivelse*

|  |  |
| --- | --- |
| Oppslagsverk/autoritetsdata | Naturbase **·** Ramsar
 |
**Mike Johan Legarth** (født 1960) er en dansk forretningsmann og konservativ politiker. Han var valgt til Folketinget fra Sydjyllands storkrets 2007–2015.

Han dro til sjøs i slutten av tenårene, deretter var han sersjant i Den Kongelige Livgarde 1979–1982, seksjonsleder i en rekognoseringsavdeling i UNFICYP på Kypros samt politibetjent på Nørrebro i København 1982–1987 og i Fredericia 1987–1988. Han har diplomutdannelse i strategi, innovasjon og lederskap fra INSEAD i Frankrike fra 2010 og diplomutdannelse i styrearbeid fra samme lærested fra 2011. Siden 1989 har Legarth drevet inkassofirmaet Connection Inkasso i Vamdrup.

Legarth var borgermester i Vamdrup 2002–2006, medlem av Kolding kommunestyre 2007–2009 og medlem av Folketinget 2007–2015, valgt fra Sydjyllands storkrets. Som de konservatives finans- og skattepolitiske talsmann i Anders Fogh Rasmussen og Lars Løkke Rasmussens regjeringstid stod Legarth sentralt i forhandlingene om finansloven. Han var også medlem av Folketingets delegasjon til Nordisk råd. I 2015 ble han ikke gjenvalgt til Folketinget.

I likhet med faren Jens Christian Legarth så har han vært racingfører, og etablerte Connection-Legarth Racing Team i 1993. Mike Legarth deltok i Formula 2000-serien 1998–1999 og Danish Touringcar Championship (DTC) 2000–2006, og vant DTC Cup-mesterskapet i 2004.

Etter at han gikk ut av Folketinget i 2015, ble han administrerende direktør i motorsportfestivalen Classic Race Aarhus.

Referanser
----------

1. 1 2 3  «Mike Legarth (KF)» **(dansk)**. Folketinget. Besøkt 24. september 2019.
2. ↑  Jørgensen, Anders Lind (16. september 2011). «Henriette Kjær kan koste Mike Legarth jobbet». avisen.dk. Besøkt 19. mars 2013.
3. ↑  «Mike Legarth (KF)». norden.org. Arkivert fra originalen 7. august 2013. Besøkt 18. mars 2013.
4. 1 2  Sand, Pernille Keller (27. september 2015). «Mike Legarth: Jeg savner ikke Folketinget» **(dansk)**. TV SYD. Besøkt 25. april 2017.

Eksterne lenker
---------------

* (da) Mike Legarth hos Folketinget Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portaler: Konservatisme | Danmark